CELEX: 32021Y0723(01)
Language: lt
Date: 1624579200000
Title: Europos Bankininkystės Institucijos sprendimas EBI DC 397 2021 m. birželio 25 d. kuriuo iš dalies keičiamas Europos bankininkystės institucijos sprendimas EBI DC 151 dėl patvirtinimo, kad tam tikrų ECAI neužsakomieji kredito rizikos vertinimai savo kokybe nesiskiria nuo tų įstaigų užsakomųjų kredito rizikos vertinimų 2021/C 293/03

2021 7 23   
               
               
                  LT
               
               
                  Europos Sąjungos oficialusis leidinys
               
               
                  C 293/3
               
            
         EUROPOS BANKININKYSTĖS INSTITUCIJOS SPRENDIMAS EBI DC 397
         2021 m. birželio 25 d.
         kuriuo iš dalies keičiamas Europos bankininkystės institucijos sprendimas EBI DC 151 dėl patvirtinimo, kad tam tikrų ECAI neužsakomieji kredito rizikos vertinimai savo kokybe nesiskiria nuo tų įstaigų užsakomųjų kredito rizikos vertinimų
         (2021/C 293/03)
         PRIEŽIŪROS TARYBA,
         atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (1),
         atsižvelgdama į Europos Parlamento ir Tarybos reglamento (ES) Nr. 575/2013 138 straipsnį (2),
         kadangi:
         
                     (1)
                  
                  
                     pagal Reglamento (ES) Nr. 575/2013 138 straipsnį nustatant nuosavų lėšų reikalavimams apskaičiuoti reikalingus turtui ir nebalansiniams straipsniams priskirtinus rizikos koeficientus, leidžiama naudoti išorinės kredito rizikos vertinimo institucijos (toliau – ECAI) parengtus neužsakomuosius kredito rizikos vertinimus, jei EBI patvirtina, kad tos ECAI neužsakomieji kredito rizikos vertinimai savo kokybe nesiskiria nuo tos pačios ECAI užsakomųjų kredito rizikos vertinimų. Pagal šį straipsnį reikalaujama, kad EBI šio patvirtinimo nepriimtų arba jį panaikintų, visų pirma, tais atvejais, jei ECAI naudojo neužsakomąjį kredito rizikos vertinimą, siekdama daryti spaudimą reitinguojamam subjektui, kad gautų užsakymą kredito rizikos vertinimui atlikti ar kitoms paslaugoms teikti. Todėl 2016 m. liepos 22 d. paskelbtas Sprendimas EBI DC 151 dėl patvirtinimo, kad tam tikrų ECAI neužsakomieji kredito rizikos vertinimai savo kokybe nesiskiria nuo tų įstaigų užsakomųjų kredito rizikos vertinimų (3). Be to, Sprendimas EBI DC 151 buvo iš dalies pakeistas siekiant atspindėti Reglamento (ES) Nr. 575/2013 138 straipsnyje nurodytą vertinimą taip pat ir ECAI, įregistruotų ar sertifikuotų po to, kai Sprendimas EBI DC 151 buvo paskelbtas, ir ECAI, pradėjusių teikti neužsakytus kredito vertinimus po Sprendimo EBI DC 151 paskelbimo; taip pat siekiant pašalinti nuorodas į įstaigą, kuri nuo Sprendimo EBI DC 151 paskelbimo nustojo būti ECAI. Todėl 2017 m. liepos 28 d. paskelbtas EBI sprendimas 195, kuriuo iš dalies keičiamas EBI sprendimas dėl patvirtinimo, kad tam tikrų ECAI neužsakomieji kredito rizikos vertinimai savo kokybe nesiskiria nuo tų įstaigų užsakomųjų kredito rizikos vertinimų (4);
                  
               
                     (2)
                  
                  
                     paskelbus Sprendimą EBI DC 195, buvo užregistruota naujų ECAI, todėl taip pat būtina atlikti Reglamento (ES) Nr. 575/2013 138 straipsnyje nurodytą jų vertinimą. Be to, paskelbus Sprendimą EBI DC 195, trijų ECAI registracija buvo panaikinta, nes šios įstaigos nebeatitinka Reglamento (ES) Nr. 575/2013 4 straipsnio 1 dalies 98 punkte pateiktos ECAI apibrėžties. Dėl pirmiau nurodytų pokyčių Reglamento (ES) Nr. 575/2013 138 straipsnyje nurodytą vertinimą būtina atlikti taip pat dėl naujai užregistruotų ECAI, o nuorodas į įstaigas, kurios, paskelbus Sprendimą EBI DC 195, nustojo būti ECAI, – pašalinti;
                  
               
                     (3)
                  
                  
                     atitinkamos ECAI informuotos apie tai, kad EBI ketina priimti šį sprendimą, joms bus suteikta galimybė dėl jo pareikšti savo nuomonę;
                  
               
                     (4)
                  
                  
                     Sprendimą EBI DC 151 reikėtų atitinkamai iš dalies pakeisti,
                  
               NUSPRENDĖ:
         
            1 straipsnis
            Sprendimo EBI DC 151 priedas keičiamas šio sprendimo priedo tekstu.
         
         
            2 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Paryžiuje 2021 m. birželio 25 d.
            
               Priežiūros tarybos vardu
               
                  Pirmininkas
               
               José Manuel CAMPA
            
         
         
            (1)  OL L 331, 2010 12 15, p. 12.
         
            (2)  2013 m. birželio 26 d. Europos Parlamento ir Tarybos reglamentas (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (OL L 176, 2013 6 27, p. 1.).
         
            (3)  OL C 266, 2016 7 22, p. 4.
         
            (4)  OL C 244, 2017 7 28, p. 3.
      
      
         
            PRIEDAS
            Išorinės kreditų rizikos vertinimo institucijos (ECAI), dėl kurių EBI pagal Reglamento (ES) Nr. 575/2013 138 straipsnio nuostatas patvirtino, kad jų neužsakomųjų kredito rizikos vertinimų kokybė nesiskiria nuo užsakomųjų kredito rizikos vertinimų kokybės
            
                        ARC Ratings S.A.
                     
                  
                        Axesor Risk Management S.L.
                     
                  
                        Banque de France
                     
                  
                        BCRA – Credit Rating Agency AD
                     
                  
                        Capital Intelligence Ltd
                     
                  
                        Cerved Rating Agency S.p.A.
                     
                  
                        Creditreform Rating AG,
                     
                  
                        CRIF Ratings S.r.l.
                     
                  
                        DBRS Rating GmbH
                     
                  
                        Egan-Jones Ratings Co.,
                     
                  
                        EuroRating Sp. z o.o.
                     
                  
                        Fitch Ratings Ireland Limited
                     
                  
                        GBB-Rating Gesellschaft fuer Bonitaets-beurteilung GmbH
                     
                  
                        HR Ratings de México, S.A. de C.V.
                     
                  
                        ICAP S.A.
                     
                  
                        INBONIS S.A.
                     
                  
                        Japan Credit Rating Agency Ltd
                     
                  
                        Kroll Bond Rating Agency Europe Limited
                     
                  
                        modeFinance S.r.l.
                     
                  
                        Moody’s Investors Service
                     
                  
                        
                           QIVALIO SAS (anksčiau –Spread Research)
                        
                     
                  
                        Rating-Agentur Expert RA GmbH
                     
                  
                        Scope Ratings GmbH
                     
                  
                        Scope Hamburg GmbH
                     
                  
                        S&P Global Ratings Europe Limited